കേരളം തന്നെ അഭിമാനം ഇന്ത്യയുടെ ഗ്രാമഭംഗി ആസ്വദിച്ച മാരത്തോണ് യാത്ര പൂര്ത്തിയാക്കിയ വനിതകളുടെ യാത്രാനുഭവം ഇന്ത്യയുടെ ഗ്രാമഭംഗി ആസ്വദിച്ച മാരത്തോണ് യാത്ര പൂര്ത്തിയാക്കിയ കോഴിക്കോട് നാദാപുരം സ്വദേശിനിയും മാഹി സ്വദേശിയായ സുഹൃത്തും സാക്ഷ്യപ്പെടുത്തുന്നു. കാര് വാടകയ്ക്ക് എടുത്ത് ആരംഭിച്ച യാത്ര രാജ്യത്തെ 16 സംസ്ഥാനങ്ങളില് കറങ്ങിയാണ് തിരിച്ചെത്തിയത്. നാദാപുരം സ്വദേശിനിയായ നാജി നീണ്ട യാത്ര പൂര്ത്തിയാക്കിയത് ഒരു സ്വപ്ന സാക്ഷാല്ക്കാരമായി.. ഒറ്റയ്ക്ക് യാത്ര ചെയ്യാന് ആയിരുന്നു തീരുമാനം. ഉത്തരേന്ത്യന് ഗ്രാമങ്ങളിലെ സുരക്ഷിതത്വത്തില് ആശങ്ക ഉള്ളതിനാല് ഒരാള് കൂടി ഉണ്ടെങ്കില് യാത്ര രസകരമാക്കാം എന്ന നിര്ദേശം ഭര്ത്താവിന്റേതായിരുന്നു. അങ്ങനെയാണ് ഫേസ്ബുക്ക് സുഹൃത്തായ മാഹി സ്വദേശി സാജിതയെ ഒപ്പം കൂട്ടിയത്.ഓഗസ്റ്റ് 23നാണ് യാത്ര ആരംഭിച്ചത്.ഒരു മാസത്തിലേറെ നീണ്ടുനിന്ന യാത്രാനുഭവങ്ങള് പറഞ്ഞു തീരാത്ത വിശേഷങ്ങളാണ്. നാജിയുടെ വാക്കുകള് ഇങ്ങനെ..... ഈ ഒരു ട്രിപ്പ് തുടങ്ങി 18 സ്റ്റേറ്റ് 17 സ്റ്റേറ്റ് ഓളം കറങ്ങി വന്നിട്ട് എവിടെയും എനിക്ക് എന്റെ കേരളത്തെ എനിക്ക് കാണാന് സാധിച്ചിട്ടില്ല. നമ്മുടെ കേരളം പോലൊരു സംസ്ഥാനം ഇന്ത്യയിലെവിടെയും കാണാന് സാധിച്ചിട്ടില്ല അത് എവിടെ വേണമെങ്കിലും വന്ന് പറയാന് തയ്യാറാണ്. നമ്മുടെ കേരളം പോലെ ഇത്രയും വിദ്യാഭ്യാസ സമ്ബന്നര് ആയിക്കോട്ടെ, ആളുകളുടെ പെരുമാറ്റം ആയിക്കോട്ടെ,കള്ച്ചര് ആയിക്കോട്ടെ, ഒരാള് വരുമ്ബോള് അവരെ സ്വീകരിക്കുന്ന മര്യാദ ആയിക്കോട്ടെ, എന്തുതന്നെയായാലും നമ്മുടെ കേരളം നമ്ബര്വണ് തന്നെയാണ്. എവിടെപ്പോയാലും ആളുകള് പറയും കേരളമാണ് മോസ്റ്റ് എഡ്യൂക്കേറ്റഡ് സ്റ്റേറ്റ്. രണ്ടാമതായി അവര് പറയുന്ന കാര്യം ഏറ്റവും കൊറോണ ഉള്ള സ്ഥലമാണ് കേരളം അപ്പോള് പറയും അങ്ങനെയല്ല കേരളത്തില് കൊറോണ കൂടുതലായിട്ടല്ല നമ്മള് ഡെയിലി ടെസ്റ്റുകള് നടത്തുന്നതുകൊണ്ടാണ് , ഈ അസുഖം കണ്ടുപിടിച്ചതിനാല് ചികിത്സിക്കേണ്ട ഗഡ്സ് ഉള്ള ഒരു സംസ്ഥാനമാണ് കേരളം അതുകൊണ്ടാണെന്നു പറഞ്ഞു മനസ്സിലാക്കും. ഹോം ബേക്കറി നടത്തുകയാണ് സാജിത,നാജി ഭര്ത്താവിനൊപ്പം വിദേശത്തായിരുന്നു, യാത്ര പോകാന് ആയി നാട്ടില് എത്തിയതാണ്. ഒരു ദിവസം 500 കിലോമീറ്റര് വരെ ഡ്രൈവ് ചെയ്യും. ഏറേ നാളുകളായി മനസ്സില് വിചാരിക്കുന്ന കാര്യമായിരുന്നു ഇന്ത്യ മുഴുവന് കറങ്ങുക, ലഡാക്കില് പോകുക എന്നുള്ളതുമെല്ലാം...പക്ഷേ വണ്ടിയിലോ വിമാനത്തിലോ പാക്കേജ് എടുത്ത് പോകുവാനുള്ള താല്പര്യമുണ്ടായിരുന്നില്ല, സ്വന്തമായി ഡ്രൈവ് ചെയ്തു പോകണം എന്നായിരുന്നു ആഗ്രഹം അങ്ങനെ ഭര്ത്താവിനോട് ആഗ്രഹം പറഞ്ഞപ്പോള് ഒറ്റയ്ക്ക് പൊക്കോളൂ പ്രശ്നമില്ല പക്ഷേ കൂടെ ഒരാള് കൂടി ഉണ്ടെങ്കില് സംസാരിച്ചുകൊണ്ട് പോകാമല്ലോ... എന്നായിരുന്നു പ്രതികരണം. അങ്ങനെ ഒരു കോ ട്രാവലറെ നോക്കി അങ്ങനെ ആണ് സാജിതയെ കിട്ടുന്നത്. യാത്ര ചെയ്യുന്നവരോട് മാത്രമല്ല ഒറ്റയ്ക്ക് സ്വയംപര്യാപ്തത നേടാന് ആഗ്രഹിക്കുന്ന എല്ലാ പെണ്കുട്ടികളോടും പറയാനുള്ളത് നിങ്ങള്ക്ക് ഒരു സ്വപ്നം ഉണ്ടെങ്കില് സ്വപ്നത്തിന് മുമ്ബേ സഞ്ചരിക്കുന്ന ഒരു മനസ്സ് നിങ്ങള്ക്ക് ഉണ്ടാക്കിയെടുക്കുക, അങ്ങനെ ഒരു മനസ്സുണ്ടെങ്കില് മാത്രമേ നിങ്ങള്ക്ക് എവിടെയും വിജയിക്കാന് പറ്റുകയുള്ളൂ എന്നും നാജി പറയുന്നു. ഇ രുപത്തിയാറാം തീയതി തലശ്ശേരി കണ്ണൂരില് നിന്നും യാത്ര ആരംഭിച്ചു. കണ്ണൂര് സി ഐ ഷിജിത്ത് കോടേരി ട്രിപ്പ് ഫ്ലാഗ് ഓഫ് ചെയ്തു. ആദ്യദിവസം തന്നെ 400 കിലോമീറ്റര് തുടര്ച്ചയായി ഡ്രൈവ് ചെയ്ത് 10,12 മണിയോടെ ബാംഗ്ലൂരിലെത്തി. കശ്മീരും ഗുജറാത്തും കര്ണാടകയും തമിഴ്നാടും ഗോവയും എല്ലാം കണ്ട് തിരിച്ചെത്തിയപ്പോള് കേരളത്തില് ജനിച്ചത് ഭാഗ്യമായെന്നാണ് ഇരുവരും പറയുന്നത്. Kerala is proud of itself Travel experience of women who have completed the marathon journey enjoying the rural beauty of India